《游鸿福寺和关子东》
宋代·王铚

刘家古寺城南曲，选得僧坊共醉吟。
野草幽花閒自媚，黄蜂白蝶静相寻。
半檐落日留难住，满地东风扫不禁。
漫道青春一分在，池边绿树已成阴。

作者简介：王铚，生卒年月不详。字性之，自号汝阴老民，世称雪溪先生。高宗建炎四年（1130），纂集太宗以来兵制。绍兴四年（1134）书成，赐名《枢庭备检》。后罢为右承事郎，主管台州崇道观，续上《七朝国史》等。九年，为湖南安抚司参议官。晚年，遭受秦桧的摒斥，避地剡溪山中，日以觞咏自娱。